IEPIRKUMA LĪGUMS
[bookmark: _Toc494200772]Nr. BIOR 2026/22/AK/2

Rīgā,                                                                                                              Dokumenta datums skatāms laika zīmogā
  
Sabiedrība ar ierobežotu atbildību ‘’Hydrox’’ (turpmāk – Piegādātājs), ko saskaņā ar statūtiem  pārstāv valdes priekšsēdētājs Aleksandrs Šepteličs, un 
Pārtikas drošības, dzīvnieku veselības un vides zinātniskais institūts „BIOR” (turpmāk – Pasūtītājs), ko saskaņā ar nolikumu pārstāv direktore Olga Valciņa,
Piegādātājs un Pasūtītājs kopā (turpmāk – Līdzēji), pamatojoties uz atklātā konkursa „Laboratorijas iekārtu iegāde Mikrobioloģijas un patoloģijas laboratorijai’’ (ID. Nr. BIOR 2026/22/AK) turpmāk – Iepirkums) rezultātiem, kas organizēts Projekta Nr.1.1.1.2/1/25/I/001 "BIOR pētniecības infrastruktūras pilnveide RIS3 jomās" ietvaros, noslēdz līgumu ar šādiem noteikumiem (turpmāk – Līgums):
1. LĪGUMA PRIEKŠMETS UN CENA
1.1. Piegādātājs piegādā, nodod un uzstāda Pasūtītājam Līguma 1. pielikumam „Tehniskā specifikācija/tehniskais piedāvājums” (turpmāk – tehniskā specifikācija) atbilstošu Reālā laika polimerāzes ķēdes reakcijas (PCR) iekārtu (turpmāk – Iekārta), bet Pasūtītājs samaksā Piegādātājam piegādātās Iekārtas vērtību. 
1.2. Maksa par Iekārtu atbilstoši Līguma 2. pielikumam “Finanšu piedāvājums” ir 47000,00 EUR (četrdesmit septiņi tūkstoši euro, 00 centi) bez pievienotās vērtības nodokļa (PVN). Pasūtītājs maksā PVN atbilstoši spēkā esošajiem normatīvajiem aktiem.
1.3. Maksā par Iekārtu ir iekļautas visas izmaksas, kas saistītas ar Līguma noteikumiem atbilstošas Iekārtas piegādi, t.sk., uzstādīšana, garantijas servisa nodrošināšana, nodokļi, nodevas, transportēšana u.c. Iekārtas izmaksas, kas nepieciešamas pakalpojuma pilnīgai un kvalitatīvai sniegšanai saskaņā ar Līguma noteikumiem.
1.4. Pasūtītājs veic priekšapmaksu 35% (trīsdesmit piecus procentus) no maksas par Iekārtu – 16450,00 EUR (sešpadsmit tūkstoši četri simti piecdesmit euro, 00 centi) bez PVN un PVN atbilstoši spēkā esošajiem normatīvajiem aktiem Pasūtītājs samaksā 10 (desmit) darba dienu laikā no Līguma abpusējas parakstīšanas un rēķina saņemšanas dienas.
1.5. Atlikušo maksu par Iekārtu 65% (sešdesmit piecus procentus) no maksas par Iekārtu – 30550,00 EUR (trīsdesmit tūkstoši pieci simti piecdesmit euro, 00 centi) bez PVN un PVN atbilstoši spēkā esošajiem normatīvajiem aktiem Pasūtītājs samaksā 10 (desmit) darba dienu laikā pēc tam, kad Līdzēji ir abpusēji parakstījuši Iekārtas nodošanas – pieņemšanas aktu (turpmāk – Akts), apliecinot Iekārtas piegādi, uzstādīšanu un atbilstību tehniskās specifikācijas prasībām, un saņēmis rēķinu, ko Piegādātājs iesniedz Pasūtītājam pēc abpusēja Akta parakstīšanas.
1.6. Saskaņā ar šo Līgumu Pasūtītājam izrakstītos rēķinus Piegādātājs sagatavo kā strukturētus elektroniskos rēķinus un pdf formātā sagatavotus rēķinus ar norādi: “Rēķins sagatavots elektroniski un ir autorizēts elektroniski”. Sagatavotos rēķinus Piegādātājs nosūta Pasūtītājam uz e-adresi rēķiniem: REKINI@90009235333.
1.7. Maksa par Iekārtu paliek nemainīga līdz Līgumā noteikto saistību izpildei.
2. IEKĀRTAS PIEGĀDE
2.1. Piegādātājs piegādā un uzstāda Iekārtu ne vēlāk kā 2 (divu) mēnešu laikā no Līguma abpusējas parakstīšanas dienas. 
2.2. Iekārtas piegādes vieta: Pasūtītāja norādītā telpa Lejupes ielā 3, Rīgā, LV-1076. 
2.3. [bookmark: _Ref100460910]Piegādājot Iekārtu, Piegādātājam jāiesniedz šādi pavaddokumenti:
2.3.1. datēta pavadzīme. Pavadzīmē papildus Latvijas Republikas normatīvajos aktos noteiktajiem rekvizītiem Piegādātājs norāda Pasūtītāja Līguma numuru un ierakstu: ‘’Projekts Nr.1.1.1.2/1/25/I/001 "BIOR pētniecības infrastruktūras pilnveide RIS3 jomās’’’’.
2.3.2. ražotāja atbilstības deklarācija;
2.3.3. Iekārtas lietošanas instrukcija angļu valodā vai instrukcijas tulkojums latviešu valodā; 
2.3.4. dokumenta kopija, kas apliecina Piegādātāja tiesības (pilnvarojumu) izplatīt konkrētā ražotāja iekārtas, tās uzstādīt un veikt iekārtu garantijas apkalpošanu (norāda atbilstoši iepirkuma daļai);
2.3.5. Pēc Iekārtas uzstādīšanas, Piegādātājam jāiesniedz Akts 2 (divos) eksemplāros. Aktā norāda Pasūtītāja Līguma numuru un ierakstu: ‘’Projekts Nr.1.1.1.2/1/25/I/001 "BIOR pētniecības infrastruktūras pilnveide RIS3 jomās’’’’.
2.4. Piegādātājs nodrošina Iekārtas iepakošanu un marķēšanu atbilstoši Latvijas Republikā spēkā esošo normatīvo aktu prasībām.
3. IEKĀRTAS PIEŅEMŠANAS KĀRTĪBA
3.1. Iekārtas piegādi Līdzēji noformē, parakstot pavadzīmi.
3.2. Pasūtītājam ir tiesības nepieņemt no Piegādātāja Iekārtu, ja: 
3.2.1. Iekārtai nav pievienoti Līgumā norādītie pavaddokumenti (Līguma 2.3. punkts);
3.2.2. piegādātās Iekārtas iepakojums ir bojāts;
3.2.3. Iekārta nav ievietota ražotāja oriģinālajā iepakojumā;
3.2.4. ja pavadzīme nav noformēta atbilstoši Līguma 2.3.1. apakšpunkta prasībām.
3.3. Iekārtas piegādi un izkraušanu Piegādātājs veic Pasūtītāja atbildīgās personas klātbūtnē.
3.4. Par Iekārtas pieņemšanu un uzstādīšanu Līdzēji paraksta Aktu.
3.5. Pirms Iekārtas pieņemšanas Līdzēji pārliecinās par piegādātās un uzstādītās Iekārtas atbilstību Līguma noteikumiem.
3.6. [bookmark: _Ref27471146]Pasūtītājam ir tiesības nepieņemt no Piegādātāja Iekārtu un neveikt atlikušās maksas apmaksu, ja: 
3.6.1. Iekārta neatbilst tehniskās specifikācijas prasībām;
3.6.2. Iekārta nav jauna, satur iepriekš izmantotas komponentes;
3.6.3. Iekārta neatbilst tās kvalitātes prasībām vai tai ir citi Iekārtas defekti;
3.6.4. ja Akts atbilstoši Līguma 2.3.5. apakšpunkta prasībām.
3.7. Iekārtas nodošanas un uzstādīšanas laikā Piegādātājs informē Pasūtītāju par piegādātās Iekārtas lietošanas īpatnībām.
3.8. Īpašuma tiesības un ar tām saistītie pienākumi pāriet uz Pasūtītāju Iekārtas pieņemšanas brīdī. Līdz Iekārtas pieņemšanai visus riskus par Preci uzņemas Piegādātājs.
3.9. Ja Pasūtītājs kāda iemesla dēļ atsakās parakstīt Aktu, tā pienākums ir 5 (piecu) darba dienu laikā no Akta saņemšanas brīža rakstiski informēt Piegādātāju par atteikuma iemesliem. 
4. IEKĀRTAS KVALITĀTE UN GARANTIJAS
4.1. Piegādātājs garantē Iekārtas kvalitātes atbilstību Latvijas Republikas un Eiropas Savienības standartiem, citiem normatīvi tehniskajos dokumentos izvirzītajiem Preces kvalitātes kritērijiem (tajā skaitā Iekārtas pieslēgšanu Latvijas standartiem atbilstošiem elektrības padeves tīkliem, ražotāja sniegtajiem paziņojumiem par šo iekārtu (Iekārtas marķējums, lietošanas instrukcija), kā arī tehniskajā specifikācijā noteiktajām prasībām.
4.2. Piegādātājs garantē uzņemties atbildību par Iekārtu ne mazāk kā tehniskajā specifikācijā noteikto garantijas termiņu no Akta parakstīšanas un Iekārtas piegādes dienas. 
4.3. Pasūtītājs apņemas lietot Iekārtu saskaņā ar Iekārtas ražotāja lietošanas noteikumiem.
4.4. Piegādātājs nav atbildīgs par Iekārtas defektiem, kas radušies Pasūtītāja vainas dēļ Iekārtas ekspluatācijas noteikumu neievērošanas rezultātā.
4.5. Par garantijas termiņā konstatēto Preces neatbilstību kvalitātes prasībām vai trūkumiem Pasūtītājs sastāda rakstveida pretenziju un 3 (trīs) darba dienu laikā no to atklāšanas dienas iesniedz Piegādātājam, nosūtot to uz Piegādātāja elektronisko pastu info@hydrox.lv . Pretenzija ir uzskatāma par nosūtītu elektroniskā pasta vēstules nosūtīšanas brīdī.
4.6. Piegādātāja apkalpošanas speciālistam ir pienākums ierasties 24 (divdesmit četru) stundu laikā no pretenzijas nosūtīšanas brīža un bez maksas novērst Iekārtas neatbilstību Līguma noteikumiem vai attiecīgo Iekārtas bez maksas apmainīt pret jaunu tādu pašu Iekārtu, ar ko būtu nodrošināta Iekārtas atbilstība Līguma noteikumiem un kvalitātes prasībām. 
4.7. Piegādātājs garantijas laikā par saviem līdzekļiem nodrošina Iekārtas aizvešanas un atvešanas vai remonta uz vietas iespēju.
5. ATBILDĪBA
5.1. Par Līguma 2.1. punktā norādītā termiņa nokavējumu Pasūtītājam ir tiesības piemērot Piegādātājam līgumsodu 1000,00 EUR (viens tūkstotis euro, 00 centi) apmērā. Līgumsoda samaksa neatbrīvo Piegādātāju no Līguma izpildes. Piegādātājam ir jāņem vērā, ka šī Līguma ietvaros militārā agresija Ukrainā un/vai Covid-19 pandēmija netiks vērtēta kā nepārvarama vara. Piegādātājs, iesniedzot piedāvājumu Iepirkumā un parakstot šo Līgumu, ir izvērtējis visus piegādes riskus, kas varētu būt saistīti ar militāro agresija Ukrainā un/vai Covid-19 pandēmiju.
5.2. Par Līguma 4.6. punktā norādītā termiņa nokavējumu Pasūtītājam ir tiesības piemērot Piegādātājam līgumsodu 0,5% (nulle komats piecu procentu) apmērā no Līguma 1.2. punktā norādītās maksas par Iekārtu par katru nokavēto dienu, bet kopā ne vairāk kā 10% (desmit procentus) no Līguma 1.2. punktā norādītās maksas par Iekārtu. Līgumsoda samaksa neatbrīvo Piegādātāju no Līguma izpildes.
5.3. Par apmaksas termiņa nokavējumu Piegādātājam ir tiesības piemērot Pasūtītājam līgumsodu 0,5% (nulle komats piecu procentu) apmērā no neapmaksātās summas par Preci par katru nokavēto dienu, bet kopā ne vairāk kā 10% (desmit procentus) no kavētās summas. Līgumsoda samaksa neatbrīvo Pasūtītāju no Līguma izpildes.
5.4. Par nekvalitatīvas Iekārtas piegādi Pasūtītājam ir tiesības piemērot Piegādātājam līgumsodu 5% (piecu procentu) apmērā no Līguma 1.2. punktā norādītās maksas par Iekārtu. Līgumsoda samaksa neatbrīvo Piegādātāju no pienākuma atvietot nekvalitatīvo Iekārtu ar kvalitatīvu.
5.5. Līgumsoda summu vai jebkuru citu maksājumu, kuru saskaņā ar Līguma noteikumiem Piegādātājam ir jāmaksā Pasūtītājam, Pasūtītājs bez iepriekšēja brīdinājuma ir tiesīgs ieturēt no jebkura maksājuma, kas Pasūtītājam saskaņā ar Līgumu jāveic Piegādātājam. 
5.6. [bookmark: _Hlk74909365]Piegādātājs apņemas uzņemties atbildību par sekām, ja nav nomaksāta valsts noteiktā ievedmuita un citi Iekārtas noteiktie maksājumi saskaņā ar Latvijas Republikā spēkā esošajiem normatīvajiem aktiem.
5.7. [bookmark: _Hlk74909391]Piegādātājs rakstiski informē Pasūtītāju 3 (trīs) dienu laikā par maksātnespējas procesa uzsākšanu pret Piegādātāju vai citu nelabvēlīgu apstākļu rašanos, kas var radīt zaudējumus Pasūtītājam.
6. STRĪDU IZSKATĪŠANAS KĀRTĪBA
Strīdi, domstarpības un pretenzijas, kas Līdzējiem rodas Līguma izpildes gaitā, vispirms tiek risināti sarunu ceļā. Ja vienošanās netiek panākta, strīdus izskata tiesā normatīvajos aktos noteiktajā kārtībā vispārējās jurisdikcijas tiesā pēc Pasūtītāja juridiskās adreses.
7. FIZISKO PERSONU DATU AIZSARDZĪBA
7.1. Līdzēji ir atbildīgi par otra Līdzēja iesniegto personas datu aizsardzību atbilstoši Līdzējiem saistošo normatīvo aktu prasībām. Līdzēji apņemas nodrošināt, ka Līdzēja darbinieki, kuri ir pilnvaroti apstrādāt datus, ir apņēmušies ievērot konfidencialitātes saistības attiecībā uz personas datiem.
7.2. Līdzējs, kurš nodod otram Līdzējam fizisko personu datus, atbild par attiecīgo datu subjektu personas datu apstrādes tiesiskā pamata nodrošināšanu.
7.3. Līdzēji apņemas bez iepriekšējas saskaņošanas nenodot tālāk trešajām personām no otra Līdzēja iegūtos fizisko personu datus, izņemot gadījumu, ja Līgumā ir noteikts citādi, vai normatīvie akti paredz šādu datu nodošanu.
8. LĪGUMA IZPILDĒ IESAISTĪTAIS PERSONĀLS, APAKŠUZŅĒMĒJI UN TO NOMAIŅA (JA ATTIECINĀMS)
8.1. Līguma izpildei Piegādātājs piesaista savā piedāvājumā norādītos apakšuzņēmējus un personālu. Piegādātājs ir atbildīgs par piesaistītā personāla un apakšuzņēmēju veikto darbu atbilstību šī Līguma prasībām.
8.2. Ja Piegādātājs vēlas veikt piedāvājumā norādīta apakšuzņēmēja (personāla) nomaiņu vai jauna apakšuzņēmēja (personāla) iesaisti, tad jāiesniedz rakstveida iesniegums Pasūtītājam. Iesniegumam jāpievieno informācija un dokumenti, kas pierāda, ka piedāvātais apakšuzņēmējs atbilst iepirkuma nolikumā noteiktajām prasībām. 
8.3. [bookmark: _Hlk74911090]Pasūtītājs lemjot par piedāvājumā norādītā personāla vai apakšuzņēmēja nomaiņu, ievēro Publisko iepirkumu likuma 62. panta otro, trešo, ceturto, piekto un sesto daļu, kā arī Starptautisko un Latvijas Republikas nacionālu sankciju likuma 11.1 pantā noteikto.
8.4. Pasūtītājs apakšuzņēmēja izslēgšanas nosacījumus pārbauda lēmuma pieņemšanas dienā, proti, kad Pasūtītājs lemj par atļaujas vai atteikuma izsniegšanu Piegādātājam Līguma izpildes nodrošināšanai nomainīt apakšuzņēmēju (personālu) vai piesaistīt jaunu apakšuzņēmēju.
9. LĪGUMA DARBĪBAS TERMIŅŠ, LĪGUMA GROZĪŠANAS UN PIRMSTERMIŅA IZBEIGŠANAS KĀRTĪBA
9.1. Līgums stājas spēkā ar parakstīšanas brīdi un ir spēkā līdz saistību izpildei.
9.2. Līgumu var izbeigt pirms minētā termiņa, Līdzējiem rakstveidā par to vienojoties.
9.3. Pasūtītājam ir tiesības atkāpties no Līguma, ja Piegādātājs ir iesniedzis nepatiesu informāciju savas kvalifikācijas novērtēšanai vai Piegādātājs atkārtoti pārkāpj Līguma noteikumus. Šādā gadījumā Piegādātājam ir pienākums Pasūtītāja norādītajā termiņā segt visus Pasūtītājam ar to radušos zaudējumus.
9.4. [bookmark: _Hlk74911141]Pasūtītājam ir tiesības atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9.5. [bookmark: _Hlk509403918]Līgumā drīkst izdarīt šajā Līgumā noteiktos grozījumus, kā arī citus nebūtiskus grozījumus Publisko iepirkumu likuma 61. pantā minētajos gadījumos. Līguma grozījumi un papildinājumi ir spēkā tikai tad, ja tie noformēti rakstveidā un ir Līdzēju parakstīti. Tie pievienojami Līgumam, un kļūst par tā neatņemamu sastāvdaļu.
10. NEPĀRVARAMAS VARAS APSTĀKĻI
10.1. Līdzēji neizvirzīs viens otram pretenzijas gadījumā, ja iestāsies nepārvaramas varas apstākļi, kas tiešā veidā ietekmē Līguma izpildi, un kuru iestāšanos nebija iespējams paredzēt un novērst.
10.2. Līdzēji nekavējoties informē viens otru par šādu apstākļu iestāšanos un veic visus nepieciešamos pasākumus, lai novērstu zaudējumus, kas varētu rasties nepārvaramas varas apstākļu ietekmē. 
11. PAPILDU NOTEIKUMI
11.1. Līguma izpildes gaitā Līdzēji rīkojas saskaņā ar Latvijas Republikā spēkā esošajiem normatīvajiem aktiem.
11.2. Līguma noteikumi piemērojami, ciktāl tie nav pretrunā ar Latvijas Republikā spēkā esošajiem normatīvajiem aktiem. Gadījumā, ja viens vai vairāki Līguma noteikumi tiek atzīti par spēkā neesošiem, Līguma pārējo noteikumu juridiskais spēks nemainās. 
11.3. Nevienam no Līdzējiem nav tiesību nodot savas tiesības un pienākumus trešajai personai bez cita Līdzēja piekrišanas.
11.4. Līgums ir saistošs katra Līdzēja likumīgajam saistību pārņēmējam, un ir pieļaujams, ka Piegādātājs ir aizstājams ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
11.5. Līdzēji 3 (trīs) darba dienu laikā rakstveidā informē viens otru par sava juridiskā statusa, adreses (faktiskās vai juridiskās), saziņas līdzekļu vai maksājumu rekvizītu maiņu.
11.6. Parakstot Līgumu, Līdzēji apliecina, ka ar Līguma tekstu ir iepazinušies un tam piekrīt.
11.7. Līgums sagatavots latviešu valodā uz 5 (piecām) lapām un kopā ar pielikumiem parakstīts elektroniski. Līgumam ir pievienots 1. pielikums “Tehniskā specifikācija/tehniskais piedāvājums” uz 5 (piecām) lapāms un 2. pielikums “Finanšu piedāvājums” uz 1 (vienas) lapas. Abi pielikumi ir neatņemamas Līguma sastāvdaļas. 
11.8. Katrs Līdzējs nodrošina šī Līguma uzskaiti un saglabāšanu savā lietvedībā.

Dokuments ir parakstīts ar drošu elektronisko parakstu un satur laika zīmogu
Līguma abpusējās parakstīšanas diena ir pēdējā pievienotā drošā elektroniskā paraksta un tā laika zīmoga pievienošanas datums
